b"\n_START_ARTICLE_\nJo\xc3\xa3o Cancelo\n_START_SECTION_\nBenfica\n_START_PARAGRAPH_\nCancelo va comen\xc3\xa7ar la seva carrera al F.C. Barreirense. Tres anys m\xc3\xa9s tard, va entrar al planter del SL Benfica, a 14 anys, i va anar pujant categories essent sempre titular com a lateral dret, i fent de vegades de lateral esquerra._NEWLINE_El 28 de juliol de 2012, Cancelo va debutar amb el Benfica en un amist\xc3\xb3s contra el Gil Vicente FC, partit en qu\xc3\xa8 va jugar els 90 minuts com a lateral dret._NEWLINE_Malgrat que jugava amb el Benfica B, Cancelo es perfilava com a possible substitut de Maxi Pereira al primer equip. Mentre jugava amb el segon equip, va participar ocasionalment amb l'equip j\xc3\xbanior, i el 18 de maig de 2013, va marcar els dos gols en una vict\xc3\xb2ria per 2-1 contra el Rio Ave, que van proclamar el Benfica campi\xc3\xb3 j\xc3\xbanior de Portugal._NEWLINE_El 25 de gener de 2014, Cancelo va debutar amb el primer equip, a l'edici\xc3\xb3 de 2013\xe2\x80\x9314 de la Ta\xc3\xa7a da Liga en un partit contra el Gil Vicente, en qu\xc3\xa8 va jugar com a suplent; el partit acabaria en vict\xc3\xb2ria a casa per 1\xe2\x80\x930. Aquell any, el Benfica acabaria guanyant la competici\xc3\xb3.\n_START_SECTION_\nVal\xc3\xa8ncia\n_START_PARAGRAPH_\nEl 20 d'agost de 2014, Cancelo va anar al Val\xc3\xa8ncia CF amb un contracte de cessi\xc3\xb3 per un any. Va debutar amb el seu nou equip el 25 de setembre de 2014, contra el C\xc3\xb3rdoba CF en una vict\xc3\xb2ria per 3\xe2\x80\x930 a casa._NEWLINE_El 25 de maig de 2015, Cancelo va signar un contracte amb el Val\xc3\xa8ncia, fins al 30 de juny de 2021, traspassat, per una quantitat d'uns 15 milions d'euros. Va marcar el seu primer gol amb el Val\xc3\xa8ncia el 16 de setembre de 2015 en un partit de la UEFA Champions League, en una derrota de 2-3 contra el Zenit Sant Petersburg i va marcar per primera vegada a la lliga el 20 d'abril de 2016 per concloure una vict\xc3\xb2ria per 4-0 sobre l'SD Eibar tamb\xc3\xa9 a Mestalla.\n_START_SECTION_\nInter de Mil\xc3\xa0\n_START_PARAGRAPH_\nEl 22 d'agost de 2017, Cancelo es va unir a l'Inter de Mil\xc3\xa0 amb un acord de cessi\xc3\xb3 per un any fins al 30 de juny de 2018 amb una opci\xc3\xb3 de compra. Va debutar a la S\xc3\xa8rie A quatre dies m\xc3\xa9s tard, substituint a Antonio Candreva al minut 83 en una vict\xc3\xb2ria per 1-3 contra la Roma._NEWLINE_Cancelo va patir una lesi\xc3\xb3 de lligaments a finals d'agost de 2017, i no va tornar a tenir minuts fins al 15 d'octubre en els minuts finals del derbi contra l'Milan, que van guanyar per 3-2. Fins a finals de desembre no va tenir gaireb\xc3\xa9 participaci\xc3\xb3, per\xc3\xb2 a partir del gener es va convertir en un fix de l'onze interista, gaireb\xc3\xa9 sempre com a lateral dret. Va acabar la temporada amb 28 partits oficials disputats amb l'Inter i amb l'equip classificat per la Champions a l'\xc3\xbaltima jornada. Malgrat l'inter\xc3\xa8s de l'Inter per mantenir al jugador, no va assumir executar l'opci\xc3\xb3 de compra marcada pel Val\xc3\xa8ncia .\n_START_SECTION_\nJuventus\n_START_PARAGRAPH_\nEl 27 de juny de 2018, Cancelo va signar per la Juventus FC per 40,4 milions d'euros amb un contracte per cinc anys."